kardosdrur/scandi-wiki huggingface dataset:
Ål Station

Ål Station (Ål stasjon) er en jernbanestation på Bergensbanen, der ligger i byområdet Ål i Ål kommune i Norge. Stationen består af flere spor, en perron og en stationsbygning, der er opført i gulmalet træ efter tegninger af Paul Armin Due. Stationen er bemandet af hensyn til trafikafviklingen, men der er ikke billetsalg, så passagererne må købe billet på forhånd eller i toget.

Stationen åbnede 21. december 1907, da banen mellem Gulsvik og Geilo blev taget i brug. Oprindeligt hed den Aal, men stavemåden blev ændret til Ål i april 1921.

Stationen ligger omtrent halvvejs mellem Oslo og Bergen og var tidligere et vigtigt knudepunkt på Bergensbanen. De gamle damplokomotiver havde brug for vedligeholdelse efter at have kørt ca. 250 km fra udgangspunktet, og i Ål var der derfor remise og skift af lokomotiv. Imens kunne passagerne købe en paptallerken med suppen. Der blev også ofte skiftet personale på toget, og mange jernbanefolk bosatte sig i Ål. Otta Station på Dovrebanen og Koppang Station på Rørosbanen fungerede på tilsvarende vis.

Det norske band Hellbillies populære schlager På Ål stasjon foregår på Ål Station, hvor en landsbydreng fra Hallingdal for første gang møder en sort person der er på besøg i det lille lokalsamfund.

Litteratur

Eksterne henvisninger 

Stationer på Bergensbanen
Etableret i 1907
Jernbanestationer i Viken
Geilo Station

Geilo Station (Geilo stasjon) er en jernbanestation på Bergensbanen, der ligger i byen Geilo i Hol kommune i Norge. Stationen består af nogle få spor, to perroner og en stationsbygning, der er opført i gulmalet træ efter tegninger af Paul Armin Due. Stationen ligger ved et skisportsområde med nærmeste skilift kun ca. 100 m derfra.

Stationen åbnede 21. december 1907, da banen mellem Gulsvik og Geilo blev taget i brug. Oprindeligt hed den Gjeilo, men stavemåden blev ændret til Geilo i april 1921. Stationen blev fjernstyret 1. december 1983.

Litteratur

Eksterne henvisninger 

Stationer på Bergensbanen
Etableret i 1907
Jernbanestationer i Viken
Ustaoset Station

Ustaoset Station (Ustaoset stasjon) er en jernbanestation på Bergensbanen, der ligger i området Ustaoset i Hol kommune i Norge. Stationen består af nogle få spor, en perron og en stationsbygning i rødmalet træ.

Stationen blev oprettet som trinbræt 15. juni 1909 og opgraderet til station 1. maj 1913. Den blev fjernstyret 29. juli 1983 og gjort ubemandet 4. januar 1997. Til at begynde med var der ikke nogen stationsbygning men en barak, der blev flyttet fra venstre til højre side af sporet i 1923. Den nuværende stationsbygning blev opført efter tegninger af NSB Arkitektkontor i 1926.

Stationen blev oprettet, fordi der var opstået en hytteby i området. I dag er der ca. 900 hytter, hotel og fjellstuer. Desuden har skiløbet Skarverennet mål her.

Litteratur

Eksterne henvisninger 

Stationer på Bergensbanen
Etableret i 1912
Jernbanestationer i Viken
Sejr (flertydig)

Sejr har flere betydninger:
 Sejr - at overvinde modstand eller modstandere, i kamp, krig og andre konflikter eller i leg, spil eller konkurrence.
 Sejr (navn) – efternavn eller drenge fornavn
 Sejr (film) – sovjetisk film fra 1938 af Mikhail Doller og Vsevolod Pudovkin
Sejr (navn)

Sejr (også stavet Sejer, Seier eller Seir. Fra Siger) er et personnavn, som kan anvendes som enten efternavn eller drenge fornavn.

Personer med efternavnet 
 Valdemar Sejr
 Arne Sejr
 Martin Sejr Jensen

Personer med fornavnet 
 Sejr Volmer-Sørensen

Kilder/referencer

Se også 
 Victor
 Signe (pigenavn)
 Sigrid

Drengenavne
Efternavne
Steffen Larsen

Steffen Larsen''' (født 5. december 1983 i Kolding) er en dansk el-installatør og politiker. Han har siden folketingsvalget 2022 været folketingsmedlem for Liberal Alliance, valgt i Københavns Omegns Storkreds.

Baggrund 

Larsen er født 5. december 1983 i Kolding som søn af direktør Søren Larsen og kontorassistent Inger Lise Bærentzen. Han blev uddannet elektriker i 2006 og autoriseret el-installatør fra Erhvervsakademiet Lillebælt i 2009. Udover at have arbejdet som elinstallatør har han blandt andet været faglærer på Technical Education Copenhagen 2016-2022. 

Larsen bor (pr. 2022) i Kongens Lyngby og er gift med Louise Siv Ebbesen.

Politisk karriere 

Larsen har været medlem af hovedbestyrelsen i Liberal Alliance siden 2013. 2013-2016 var han storkredsformand for Liberal Alliance Syd. Han blev valgt til Folketinget for partiet i Københavns Omegns Storkreds ved folketingsvalget 1. november 2022. Ved folketingsgruppens konstituering efter valget blev han retsordfører samt udlændinge- og integrationsordfører.

Kilder

Eksterne henvisninger 
 

Personer fra Kolding
Nuværende folketingsmedlemmer fra Liberal Alliance
Stalaktithvælving

En stalaktithvælving (andre betegnelser er muqarnas og mocárabe) er en type hvælving der er udformet så den minder om stalaktitter, drypsten. Den forekommer især i arabisk-islamisk bygningskunst.

Dekorationen er ofte udført i træ eller stuk, og stalaktithvælvingen har sit navn af, at hvælvets underside opløses i mange små celleagtige nicher, en dekorativ mangedobling af byzantinske og persiske kuppelkonstruktioners bærende tromper.
Helhedsvirkningen kan minde om cellerne i en bikube eller loftet i en stalaktitgrotte.

Stalaktithvælvingen begyndte at komme i brug i 1100-tallet.

Galleri

Kilde 
 "Stalaktithvælving", bind 22, side 126 i Salmonsens Konversationsleksikon af mag.art. Chr. A. Jensen

Noter

Se også 
 Pendentif

Eksterne henvisninger 



Bygningsdele
Ornamentik
Islamisk arkitektur
Murværk
N. Mølgaard Andersen

Nikolaj Mølgaard-Andersen (født 21. maj 1895 i Thise, død 16. juli 1979 i Skive) var malermester og kunstmaler. 

Mølgaard Andersen stil var gennemgående naturalistisk, men han eksperimenterede med kubisme, dog med naturen som forlæg, som f.eks. et værk som fik titlen Kubisme i skoven. Motiverne er gennemgående fra Skive by og omegn, Fur og Vesterhavskysten, men på sine udlandsrejser malede han også. Blandt andet findes motiver fra Rom, Rhodos, Paris, Tunesien og Marokko. Desuden udsmykkede han det gamle, nu nedrevne, missionshus i Skive, malede et alterbillede i Farsø Kirke. Nogle få abstrakte malerier fra hans hånd findes også.

Ved sin død efterlod han sig sin hustru Dagmar Mølgaard og sin anden søn, Find Mølgaard Andersen, der også blev maler (1934-2015). Den første søn, Filip, døde som ganske ung.

Eksterne henvisninger 
 
 

Malere fra Danmark
CSMA

Carrier sense multiple access (CSMA) er en media access control-protokol, hvori en knude verificerer fraværet af anden netværkstrafik før afsending på et delt transmissionsmedium som for eksempel en datakommunikationsbus eller et bånd i det elektromagnetiske spektrum. 

Senderen forsøger at afgøre, om der er en anden transmission i gang, før den sætter gang i sin transmission, hvilket gøres ved hjælp af en såkaldt carrier sense-mekanisme. Det vil sige, at den forsøger at afgøre, om der er en bærebølge til stede fra en anden knude, før den forsøger at sende sit signal. Hvis en carrier (bærer) bliver sensed (opfattet), venter knuden på, at den transmission, der er i gang, afsluttes, før knuden sætter gang i sin transmission. Ved at bruge CSMA kan mange knuder sende og modtage på samme medie. Transmissioner fra en knude bliver i almindelighed modtaget af alle andre knuder forbundet til mediet.

Variationer af CSMA omfatter tilføjelser af, om kollisioner skal undgås, opfattes eller søgt løst.
 CSMA/CA: Ved CSMA/CA undgås kollisioner for at forøge effektiviteten af CSMA. Hvis transmissionsmediet opfattes som optaget før transmissionen, så udsættes den nye transmission et stykke tid (tilfældig længde). Denne tilfældige længde reducerer sandsynligheden for, at to eller flere knuder, der venter på at sende et signal, samtidig begynder transmissionen, når den nuværende transmission er afsluttet, hvorved kollionschancen reduceres.
 CSMA/CD: CSMA/CD anvendes for at øge effektiviteten af CSMA ved at afslutte transmissionen, så snart en kollision opfattes, hvorved tiden, der går før et nyt forsøg kan gøres, forkortes.
 VTCSMA: Virtuel tid-CSMA er beregnet på at undgå kollisioner genereret af knuder, der transmitterer signaler samtidig, mest anvendt i tunge realtidssystemer. VTCSMA anvender to ure på hver knude, et virtuelt ur (vc) og et realtidsur (rc), som meddeler den reelle tid. Når transmissionsmediet opfattes som værende optaget, stopper vc, og når mediet er tilgængeligt, nulstilles vc. Derfor går beregningen af vc hurtigere end rc, når kanalen er tilgængelig, og vc nulstilles ikke, når transmissionsmediet er optaget.

Datatransmission
Andreas Dalsgaard

Andreas Møl Dalsgaard (født 1980 i Silkeborg) er en dansk filminstruktør.

Liv og karriere 
Dalsgaard er uddannet fra Den Danske Filmskole som fiktions filminstruktør i 2009. Han har desuden studeret visuel antropologi ved Université Denis Diderot Paris VII og er uddannet med en BA i antropologi fra Aarhus Universitet. Dalsgaard fik sin instruktørdebut med dokumentarfilmen "Afghan Muscles" (2007). Siden har han arbejdet i dokumentarfilms genren, hans produktioner omfatter "Bogotá Change" (2009), "The Human Scale" (2012), "Traveling with Mr. T" (2012), "Life is Sacred" (2015) og "The War Show" (2016). Dalsgaard er kreativ producer og director ved det uafhængige filmproduktions selskab Elk Film. Dalsgaards arbejde har et stærkt fokus på social og kulturel forandring, og er baseret på hans baggrund som antropolog.

Eksterne henvisninger 
 
 www.elkfilm.dk

Filminstruktører fra Danmark
Personer fra Silkeborg
Slaget ved Froonen

Slaget ved Froonen (frisisk: De Slach by Froonen) fandt sted den 27. marts 1297 mellem en hær ledet af greve Johan og en vestfrisisk hær. Kampen blev vundet af greven. Kampen var den seneste i rækken af kampe mellem beboerne i den nordlige del af Holland og den officielle myndighed i Greve, som befolkningen var underlagt.

Baggrund 

Både Johan, dennes farfader Vilhelm II og dennes fader Floris, forsøgte at underkue vestfriserne med vekslende held. Som følge af meget vanskelig tilgængelighed i området besluttede Floris at bygge en vej fra Alkmaar til Oudorp og derfra videre i Vestfriesland. Han opførte ligeledes en række tvangsborge. Under anlæggelsen af vejen blev vejbyggerne angrebet, og det blev besluttet at svare igen med en afstraffelsesekspedition. 

Betydningen var midlertidig. Nok blev vestfriserne i en længere periode underkuede efter slaget ved Skellinkhout i 1282, men situationen var ikke permanent, og i den turbulente periode efter Floris død i 1296 gjorde befolkningen i Vestfriesland atter oprør. Slaget ved Froonen var et af disse sammenstød.

Frisland
Nederlandenes historie
Natsumi Ando

(født 27. januar 1970) er en japansk mangaka. Hun debuterede i 1994 med Headstrong Cinderella, som vandt den 19 Nakayoshi Rookie Award. Hun er bedst kendt for Zodiac P.I. og Kitchen Princess, som hun vandt Kodansha Manga Award for børnemanga i 2006.

Værker 
 (april–november 1998, Nakayoshi, Kodansha, 1 bind)
  (februar 1999–?, Nakayoshi, Kodansha, 2 bind)
  (2000)
  (april 2001–januar 2003, Nakayoshi, Kodansha, 4 bind; engelsk oversættelse, 2003)
  (2003)
  (april 2003–maj 2004, Nakayoshi, Kodansha, 3 bind; engelsk oversættelse, 2010)
  (september 2004—oktober 2008, Nakayoshi, Kodansha, 10 bind; engelsk oversættelse, 2007)
  (februar 2009—september 2012, Nakayoshi, Kodansha, 12 bind; engelsk oversættelse, 2010)
  (februar 2013–februar 2014, Nakayoshi, Kodansha, 3 bind; engelsk oversættelse, 2015)
  (april 2014, Nakayoshi, oneshot)
 (februar 2015–til nu, BE LOVE, Kodansha, 2 bind pr. september 2015)

Noter 

Mangaka
Tegnere fra Japan
Kvinder fra Japan
Nicolaj Holm

Nicolaj Holm, født 1981 i Himmerland, er en dansk erhvervsmand, der 1. maj 2017 tiltrådte stillingen som direktør for Aalborg Kongres & Kultur Center, hvor han afløste Ernst Trillingsgaard.

Holm er kandidat fra Aalborg Universitet, og var 2013 – 2017 direktør for Messecenter Vesthimmerland (MCVH) i Aars. Han har tillige været direktør for Danske Fagkonferencer og medskaber af Børnekonferencen.

Holm er medlem af VL19, ligesom han er medlem af bestyrelsen for Danske Koncert & Kulturhuse, medlem af bestyrelsen for Ordkraft og medlem af bestyrelsen for Det Hem'lige Teater. Nicolaj Holm er medlem af repræsentantskabet for Jutlander Bank og præsidiemedlem i Aalborg Tall Ship Race.

Fra 2011 til 2017 var Nicolaj Holm, i kraft af sine relationer til digteren Benny Andersen, formand for Benny Andersen Prisen.

Fra 2010 til 2015 var han storkredsformand i Nordjylland for Radikale Venstre.

Referencer

Eksterne henvisninger 
 

Erhvervsfolk fra Danmark
Owain Lawgoch

Owain Lawgoch (engelsk: Owain af den Røde Hånd, fransk Yvain de Galles), fulde navn Owain ap Thomas ap Rhodri (ca 1330 – Juli 1378), var en walisisk soldat, der tjente i Spanien, Frankrig, Alsace og Schweiz. Han ledte et Grandes Compagnies, der kæmpede for Frankrig mod England under hundredårskrigen. Som den sidste politisk aktive slægtning til Llywelyn den stores mandlige linje, krævede han titlen som Prins af Gwynedd og af Wales.

Personer fra Wales
Kongelige fra Storbritannien
Haugastøl Station

Haugastøl Station (Haugastøl stasjon) er en jernbanestation på Bergensbanen, der ligger i Hol kommune i Norge. Stationen består af nogle få spor, en perron og en stationsbygning. Mod øst følges banen herfra med Riksvei 7, men mod vest følger banen en nordlig rute langs med Hallingskarvet, mens vejen går længere mod syd gennem Måbødalen.

Stationen åbnede 10. juni 1908. Den blev fjernstyret 29. juli 1983 og gjort ubemandet 1. januar 1997. Stationsbygningen blev tegnet af jernbanearkitekten Paul Armin Due i en krydsning af nationalromantisk og jugendstil med en stueetage i sten og en overbygning i træ. Bygningen blev renoveret i 1963, hvor der blandt andet blev etableret et toilet. Bygningen blev fredet af Riksantikvaren i 2002 sammen med den tilhørende banevogterbolig ved Sløtfjord.

Haugastøl er udgangspunkt for Rallarvegen, der oprindeligt var en arbejdsvej, der blev bygget af de banebørster, der anlagde jernbanen. Vejen er nu en populær vandre- og cykelsti og benyttes meget i sommermånederne. Det giver forholdsvis stor trafik på den tid af året, hvor stationen er delvist bemandet. I sommermånederne er der desuden bus til Hardanger/Odda.

Litteratur

Eksterne henvisninger

Noter 

Stationer på Bergensbanen
Etableret i 1908
Jernbanestationer i Viken
Finse Station

Finse Station (Finse stasjon) er en jernbanestation på Bergensbanen, der ligger ved bebyggelsen Finse i Ulvik kommune i Norge. Stationen består af nogle få spor, en perron og en stationsbygning, der er opført efter tegninger af Paul Armin Due med en stueetage i sten og en overbygning i træ. Stationen er hjemsted for Rallarmuseet, der omhandler bygningen af banen.

Stationen åbnede 10. juni 1908. Med sin placering 1.222,22 meter over havet er den Norges højest beliggende station. Stationen var tidligere base for snerydningen på banen, men det ophørte, da Finsetunnelen blev indviet i 1993. I stedet foregår snerydningen nu fra Geilo og Myrdal.

Litteratur

Eksterne henvisninger 

Stationer på Bergensbanen
Etableret i 1908
Jernbanestationer i Hordaland
Hallingskeid Station

Hallingskeid Station (Hallingskeid stasjon) er en jernbanestation på Bergensbanen, der ligger i Ulvik kommune i Norge. Stationen består af to spor og en perron. På grund af vejrforholdene i området ligger det meste af stationen i en sneoverdækning.

Der er ingen fastboende i Hallingskeid, men der er en del fjeldhytter i området. Det er desuden udgangspunkt for flere vandrestier, ligesom vandre- og cykelstien Rallarvegen passerer stationen. Der er ikke meget vegetation i området, men til gengæld er der mange indsøer, elve og små vandfald. 

Stationen åbnede 10. juni 1908. Den blev fjernstyret 23. september 1982, og 1. oktober 1982 blev den gjort ubemandet.

Brande 
22. oktober 1960 blev Hallingskeid Station ramt af en omfattende brand, hvor stationsbygningen, en banevogterbolig og en femhundrede meter lang sneoverbygning gik tabt. Det betød at fire familier med i alt fjorten personer blev hjemløse. Baneformand Ole Fuglehaug var taget til Oslo, mens familien blev tilbage på fjeldet. Først da det var blevet mørkt, nåede den bekymrede Fuglehaug hjem, men kone og de tre børn havde det godt. Branden startede i sneoverbygningen hundrede meter fra stationsbygningen og spredte sig hurtigt som følge af den stærke østenvind. Stationsmester Mons Almenningen opdagede flammerne kl. 11.55 og alarmerede Bergen, Myrdal og Finse. Dagtoget fra Bergen var på det tidspunkt kun knap en halv time væk og måtte returnere til Voss. Derfra blev passagererne kørt med bus til Haugastøl.

Slukningsarbejdet var farligt, fordi der var opmagasineret olie og benzin i både sneoverbygningen og pakhuset. Sporet lå forvredet og rødglødende tilbage. Efter at hundrede mand havde lagt nye sveller og skinner, kunne Bergensbanen imidlertid genåbne kun 24 timer efter brandens start.

I efteråret 2008 brændte det igen, men denne gang gik der flere dage, før der atter kunne køre tog der. Også 16. juni 2011 gik det galt, da de begyndte at brænde i sneoverbygningen ved Hallingskeid. To togsæt af NSB type 73 kørte ind i branden, men det lykkedes at få alle om bord ud, før ilden for alvor fik spredt sig til togsættene.

Litteratur

Eksterne henvisninger

Noter 

Stationer på Bergensbanen
Etableret i 1908
Jernbanestationer i Hordaland
Find Mølgaard Andersen

Find Mølgaard Andersen (født 11. september 1934 i Skive, død 14. maj 2015 på Madeira, begravet fra Vor Frue Kirke, på Skive Kirkegård den 4. juni 2015) var en dansk billedkunstner. 

Find Mølgaard Andersen betegnede selv sin stil som abstrakt-figurativ. Han søgte inspiration især på Capri og Madeira, og mange af hans billeder har landskaber tæt på havet som motiv. Han eksperimenterede med og benyttede forskellige teknikker, alt efter motiv og udtryksmåde. Fisk er et af hans meget brugte motiver, mens mennesker er sjældent forekommende. Afrundede, geometriske former havde han en vis forkærlighed for. Han dvæler flere gange ved mysteriet "universets skabelse." 

Selv om Find Mølgaard Andersen betragtede sig selv og bekendte sig som kristen, holdt han sig på afstand af "partierne" i kirkelivet, også på trods af, at hans far N. Mølgaard-Andersen var en af de toneangivende personer i Indre Mission i Skive. Efter Find Mølgaard Andersens efterladte skrifter, heriblandt et par rejsedagbøger, at dømme, var hjemmet kulturåbent og langt fra det snæversyn, som nogle forbinder med Indre Mission. Alligevel er det overraskende, at der i hele den produktion, han efterlod, på ca. 200 malerier, kun var ét værk, som direkte kan kaldes religiøst. Motivet til dette er Jesu korsfæstelse. Ellers kan man betegne hans værker som båret af farveglæde og frodig fantasi. 

Han forblev ugift og boede i sit barndomshjem, som han delte med sin mor efter faderens død, og som han blev boende i også efter moderens død. Hele sit eje testamenterede han til Dansk Europamission, et fælleskirkeligt missionsarbejde med udspring i hjælp til kristne bag Jerntæppet, senere, efter dettes fald, til forfulgte kristne i den muslimske verden samt andre dele af verden, hvor kristne oplever forfølgelse. Find Mølgaard Andersen udstillede mange steder i Danmark og i udlandet, bl.a. 15 gange på Salon d'Automne i Paris, Palais des Papes, Avignon, Maison de la Diète i Sion (Schweiz), kunstcentret Silkeborg Bad, Skive Museum og Galleri Emmaus på Sjælland.

Eksterne henvisninger 
 

Malere fra Danmark
Billedkunstnere fra Danmark
Personer fra Skive
Masamichi Kuriyama

Masamichi Kuriyama er en japansk håndboldtræner, som træner det japanske kvindelandshold.

Referencer 

Håndboldtrænere fra Japan
Uroš Bregar

Uroš Bregar (født. 22. februar 1979) er en slovensk håndboldtræner, som træner det slovenske kvindelandshold og RK Krim.

Referencer 

Håndboldtrænere
Sportsfolk fra Slovenien
Tove Lo

Ebba Tove Elsa Nilsson (født 29. oktober 1987), bedre kendt under kunstnernavnet Tove Lo, et navn, som hun har haft siden hun var 3 ("lo" betyder en los), er en svensk sanger og sangskriver. Hun er født og opvokset i det velhavende Djursholm - distriktet i Danderyd Kommune, lige nord for Stockholm, hvor hun blev student fra "Rytmus Musikergymnasiet". Hun dannede det svenske rock-band "Tremblebee" i 2006. Efter opløsningen af Tremblebee, forfulgte hun en karriere i sangskrivning og fortjent en pladekontrakt med Warner/Chappell Music i 2011. Gennem samarbejde med producenterne Alexander Kronlund, Max Martin og Xenomania, fik hun stor succes som sangskriver.

Lo steg blev for alvor kendt da hun udgav sit debut-album, Queen of the Skyer, der lå nummer 14 på  Billboard 200 i oktober 2014. På albummet er der blandt andet hittet "Habits (Stay High)", som nåede tredjepladsen på Billboard Hot 100.

Referencer

Eksterne henvisninger 

 
 

Musikere fra Island Records
Musikere fra Sverige
Sangere fra Sverige
Singer-songwritere fra Sverige
Sangskrivere fra Sverige
Lipton International Players Championships 1986

Lipton International Players Championships 1986 var den anden udgave den turnering, som senere udviklede sig til Miami Open. Turneringen blev afviklet i Boca Raton, Florida, USA i perioden 10. - 23. februar 1986.

Turneringen bestod af en herresinglerække med 128 spillere og en herredoublerække med 64 par, der var en del af Grand prix-serien i tennis 1986, en damesinglerække med 128 spillere og en damedoublerække med 64 par, der var en del af WTA Tour 1986 samt en mixed double-række. I herresingleturneringen blev kampene i første til fjerde runde spillet bedst af tre sæt, men man fra kvartfinalen og frem spillede bedst af fem sæt.

Herresingleturneringen blev vundet af Ivan Lendl, der besejrede Mats Wilander i finalen med 3–6, 6–1, 7–6, 6–4, mens titlen i damesingle gik til Chris Evert-Lloyd efter finalesejr over Steffi Graf på 6–4, 6–2. Herredoublefinalen blev ikke spillet, idet Stefan Edberg måtte melde afbud, så han sammen med Anders Järryd måtte se sejren gå til Brad Gilbert og Vincent Van Patten uden kamp. I damedouble vandt Pam Shriver og Helena Suková finalen over Chris Evert-Lloyd og Wendy Turnbull med 6–2, 6–3. Og sidst men ikke mindst gik mixed double-titlen til australierne John Fitzgerald og Elizabeth Smylie, der besejrede Emilio Sánchez og Steffi Graf i finalen med 6–4, 7–5.

Finaler

Resultater

Herresingle

Kvartfinaler, semifinaler og finale

Første, anden, tredje og fjerde runde

Damesingle

Kvartfinaler, semifinaler og finale

Første, anden, tredje og fjerde runde

Herredouble

Kvartfinaler, semifinaler og finale

Første, anden og tredje runde

Damedouble

Kvartfinaler, semifinaler og finale

Første, anden og tredje runde

Mixed double

Kilder / eksterne henvisninger

Resultater 
ATP World Tour – Scores archive – Boca West 1986 - Men's Singles 
ATP World Tour – Scores archive – Boca West 1986 - Men's Doubles 
WTA - Archive - 1986 

1986
Grand prix-serien i tennis 1986
WTA Tour 1986
Porquerolles

Porquerolles eller Île de Porquerolles (fransk udtale: pɔʁkəʁɔl), er en ø i Îles d'Hyères, Var, Provence-Alpes-Côte d'Azur, Frankrig. Den har et areal på 12,54 km² og i 2004 var der 200 indbyggere.

Porquerolles er den største og den vestligste af de tre hovedøer i Îles d'Hyères. Den er omkring 7 kilometer lang og og 3 km bred, med fem små rækker af bakker. Sydkysten er med klipper, men på nordkysten ligger en havn og strandene Notre Dame, La Courtade, og Plage d'Argent.

Øens landsby blev grundlagt i 1820, og et fyr blev bygget i 1837 og en kirke i 1850. Hele øen blev i 1912 købt af François Joseph Fournier, tilsyneladende som en bryllupsgave til hans kone; han plantede en vingård på 200 ha hvis vine var blandt de første der blev klassificeret som vin des Côtes de Provence.

I 1971 købte staten 80 procent af øen for at beskytte den mod udvikling. En stor del af øen er nu en del af Parc national de Port-Cros og arboretet Conservatoire botanique national méditerranéen de Porquerolles.

Øen er scene for romanen fra 1949 Mon Ami Maigret (Min ven Maigret) af Georges Simenon og romanen fra 1964 Valparaiso af Nicolas Freeling.

Siden 2010 har øen hver sommer været vært for jazzfestivalen "Jazz à Porquerolles".

Eksterne kilder og henvisninger 

 ProvenceWeb: Ile de Porquerolles
 Porquerolles - office de tourisme la londe les maures
 Porquerolles.com description
 Officiel website for nationalparken 

Øer i Frankrig
Øer i Middelhavet
Provence-Alpes-Côte d'Azur